Bratislava, 25.03.2021

 Všetkým záujemcom

# Vysvetlenie súťažných podkladov č. 2

Vo verejnom obstarávaní na predmet zákazky „**Prieskumy a analýzy dopravy v pokoji vo viacerých zónach mesta Bratislava**“, ktorá bola zverejnená vo Vestníku verejného obstarávania č. 65/2021 zo dňa 11.03.2021 pod značkou 15255 - WYS, verejný obstarávateľ poskytuje nasledovné vysvetlenie:

**Otázka č. 1:**

Pre pasportizáciu územia a vykonanie prieskumov rieši zákazka rozdiel medzi parkovacími a odstavnými státiami? Je nutné vykonávať prieskumy aj na odstavných státiach?

**Odpoveď č. 1:**

Zákazka rieši rozdiel medzi parkovacími a odstavnými státiami v rámci pasportizácie územia a aj pri prieskumoch. Prieskumy treba vykonávať aj na parkovacích státiach, aj na odstavných státiach, ktoré sú verejne prístupné.

**Otázka č. 2:**

Pri výstupoch Obstarávateľ požaduje ku každej EČV uvádzať aj GPS súradnice a čas merania. V akej triede presnosti je nutné vykonať merania GPS?

**Odpoveď č. 2:**

Verejný obstarávateľ požaduje vykonať meranie GPS v presnosti 1m.

**Otázka č. 3:**

Čo znamená z pohľadu Obstarávateľa pojem „užívateľská štruktúra parkujúcich vozidiel“?

**Odpoveď č. 3:**

Pod pojmom užívateľská štruktúra parkovacích vozidiel sa rozumie vzťah užívateľa k danej zóne - rezident, abonent, návštevník. Pričom kategóriu návštevník treba rozlíšiť na:

* + Návštevník A: Rezident z inej zóny v rámci mestskej časti (MČ)
	+ Návštevník B: Rezident z inej mestskej časti v Bratislave (treba to rozdeliť na konkrétne mestské časti a pre každú uviesť počty zvlášť)
	+ Návštevník C: Rezident mimo Bratislavy

**Otázka č. 4:**

V zmysle článku 1.5., bodu 1, žiadame Obstarávateľa o informáciu aký čas z celkovej lehoty trvania zákazky zaberie „anonymizácia“ majiteľov vozidiel a či tento čas sa bude rátať do termínu dodania zákazky (60 resp. 90 dni)

**Odpoveď č. 4:**

Anonymizácia majiteľov vozidiel a priradenie atribútov k zozbieraným EČV bude trvať 10 pracovných dní pre každú zónu zvlášť. Tento čas je už započítaný v 60, resp. 90 kalendárnych dňoch na plnenie konkrétnej časti zákazky.

**Otázka č. 5:**

Pri analýze je nutné vykonať aktuálny stav a výhľad. Aké časové obdobie berie Obstarávateľ do úvahy pod pojmom výhľad?

**Odpoveď č. 5:**

Pod pojmom „výhľad“ v súvislosti so zaistením potrieb rezidentov sa rozumie najmä časové obdobie začiatku regulácie územia v rámci parkovacej politiky. Toto obdobie je pre jednotlivé lokality stanovené od 1.10.2021 do 1.6.2022.

**Otázka č. 6:**

Je nutné vykonať analýzu doterajších spracovaných štúdii a dokumentácii v oblasti dopravy v pokoji. O ktoré konkrétne štúdie ide a dodá tieto štúdie Obstarávateľ prípadnému úspešnému uchádzačovi? Ak áno v akej lehote po účinnosti Zmluvy?

**Odpoveď č. 6:**

Dodávateľ urobí rešerš a zistí, či v danej lokalite boli vykonané predošlé štúdie a dokumentácie dopravy v pokoji (najlepšie kontaktovať mestskú časť). Verejný obstarávateľ tieto štúdie nedodá úspešnému uchádzačovi.

**Otázka č. 7:**

Úspešný uchádzač má povinnosť vykonať celkové posúdenie a vybilancovanie dopravy v pokoji v hodnotených etapách. Čo si má záujemca predstaviť pod pojmom hodnotená etapa?

**Odpoveď č. 7:**

Hodnotené etapy sú vyhodnotené prieskumy dopravy v pokoji a vyhodnotená pasportizácia územia. Tieto by mali tvoriť hlavný podklad pre návrh parkovania v danej oblasti.

**Otázka č. 8:**

Súťažné podklady, strana 13, 14, bod 1.4. - sčítanie požadované v riešenom území v členení dvakrát doobeda (9-11, dvakrát (11.30-13.30, 2x (14-16) 2x (24-3.00). Znamená to že sa požaduje aby sa napríklad sčítalo 1x v pondelok od 9 do 11.00 a 1x v utorok od 9-11? alebo sa požaduje aby v pondelok sčítací tím prebehol definovanú zónu dvakrát v čase od 9 do 11 hod.? Lepšie povedané aby to sčítali 1x od 9 do 10 hod. a druhýkrát od 10 do 11 hod.? Je čas od 9 do 11 považovaný za jedno kolo sčítania alebo za 2 kolá?

**Odpoveď č. 8:**

Celkovo má sčítanie prebehnúť 8-krát za dva po sebe nasledujúce pracovné dni (podľa zadania), pričom každý deň má prehnúť práve 4-krát. Teda nie 8-krát za 1 deň.

**Otázka č. 9:**

Súťažné podklady strana 12, 13 kde sú definované všetkých 5 častí zákazky. Niektoré pozostávajú rozdelené z dvoch častí rovnaké mestskej časti ale niektoré napríklad 2 časť zákazky sú z dvoch rôznych ako napríklad Staré mesto a Rača. Pýtame sa či v sčítaní vozidiel je potrebné, aby každá zóna bola sčítaná v rovnaký čas. napríklad či sa požaduje aby Lýceum, Nábrežie, Rača Barónka, Rača Záhumenice boli sčítané všetky 4 zóny napríklad v pondelok od 9 do 11, 11.30-13.30 naraz? Je možné, aby každá zóna bola sčítaná samostatne pričom je samozrejmé, že sa zachová požadovaný postup kde zvolená zóna musí byť sčítaná v 2 po sebe nasledujúcich pracovných dňoch?

**Odpoveď č. 9:**

Verejný obstarávateľ nepožaduje, aby bola každá zóna sčítaná v rovnaký čas. Musí však byť dodržaná metodika zo zadania.

**Otázka č. 10:**

Nakoľko každé kolo sčítania sa musí plánovať ako dvojdeň a s výnimkou Devína sa to musí realizovať len v pracovné dni, tak v týždni je možné realizovať 3 možné termíny a to nasledovné: PO/UT, UT/ST, ST/STV. Ak však po sčítaní prvého dňa príde v ten druhý veľmi zlé počasie počas ktorého sa reálne nedá zbierať dáta, stáva sa automaticky 1 deň sčítania neplatný a opätovne sa to musí naplánovať na nový dvojdeň alebo budú platné dáta z dňa 1 a ten druhý doplníme v náhradnom termíne? Ak by sa stalo že počas realizačného obdobia bude veľa daždivých dní, ktoré by nám narúšali takýto optimálny harmonogram, je ochotný obstarávateľ posunúť termín dodania diela nakoľko sa jedná vyššiu moc?

**Odpoveď č. 10:**

Pokiaľ prebehne prvý deň sčítania úspešne a nasledovný deň nebude môcť byť sčítanie realizované kvôli nepriaznivému počasiu je tento pokus neplatný. Je povinnosťou dodávateľa sledovať predpoveď počasia. Pokiaľ by sa situácia opakovala viac ako dvakrát s jednou zónou a dodávateľ by objektívne vedel preukázať, že aj napriek priaznivej predpovedi počasia bolo počasie v druhý deň prieskumov zlé, je možné dohodnúť s verejným obstarávateľom náhradný termín sčítania (verejný obstarávateľ musí s návrhom súhlasiť). Na základe vyššie uvedeného je termín dodania naďalej fixný.

**Otázka č. 11:**

Část A - Článek 6.2. Dĺžka trvania zmluvného vzťahu předpokládá dodání předmětu zakázky do 60, případně 90 kalendářních dní ode dne účinnosti smluvního vztahu. V současné době jsou však platná omezení pohybu ve všech zemích Evropské únie s natolik restriktivními podmínkami, že například příjezd zahraničního pracovníka na Slovensko je možný, ale pouze za podmínky 14-denní domácí karantény. Současně je platný nouzový stav. To vše jsou podmínky negativně ovlivňující jak situaci dopravy v klidu, tak i reálné možnosti provádění místních šetření a dopravních průzkumů, zejména pokud předpokládám z části využití pracovníků s trvalým pobytem v České republice. Předpokládá zadavatel případné odložení účinnosti smluvního vztahu ve vazbě na omezení pohybu osob a restrikce pro zahraniční pracovníky?

**Odpoveď č. 11:**

Verejný obstarávateľ vníma náročnú situáciu okolo pandémie a s tým spôsobené obmedzenia pohybu. Situácia sa však na území Slovenskej republiky pomaly zlepšuje a s príchodom jarného počasia očakávame uvoľňovanie opatrení. Ak by boli prieskumy realizované lokálnymi brigádnikmi, možno vyššie spomínaný problém aspoň čiastočne eliminovať. Je to samozrejme na zvážení uchádzača. Termín dodania na základe vyššie uvedeného zostáva fixný.

**Otázka č. 12:**

Část B – článek 4.2 Splnenie podmienok účasti uchádzač preukazuje buď dokladmi stanovenými verejným obstarávateľom, resp. ich môže dočasne nahradiť Jednotným európskym dokumentom (JED) v súlade s § 39 ZVO, resp. čestným vyhlásením podľa § 114 ods. 1 ZVO.

Je možné prokázat splnění podmínek pouze čestným prohlášením podle § 114 ods. 1 ZVO?

**Odpoveď č. 12:**

doklady na preukázanie splnenia podmienok účasti je možné v ponuke uchádzača nahradiť čestným vyhlásením alebo JED-om. V prípade, ak sa na 1. mieste umiestni uchádzač, ktorý v ponuke predložil čestné vyhlásenie alebo JED, tak ho verejný obstarávateľ vyzve na predloženie dokladov, ktoré boli týmito dokumentami nahradené.

**Otázka č. 13:**

Část D bod 1.4 Základným zdrojom informácií o parkovaní budú dopravné prieskumy vykonané spracovateľom na miestnych komunikáciách a účelových komunikáciách riešeného územia a na otvorených parkoviskách.

Je možné z dopravních průzkumů vyřadit účelové komunikace, či parkoviště, které mají omezený přístup (vrata, závorové systémy, ostraha, ..), nebo jejich vlastních nebude souhlasit s prováděním dopravních průzkumů? Zajistí případně zadavatel souhlas vlastníka s prováděním dopravních průzkumů?

Dále v tomtéž bodě je odrážka 7. Pri každej EČV udávať aj GPS súradnice a čas zaznamenania. Je zde myšlená GPS souřadnice místa sběru dat (skenovací vozidlo, osoba se skenovacím zařízením), nebo GPS souřadnice vozidla (liší se přední/zadní část), nebo GPS souřadnice geometrického středu příslušného monitorovaného úseku (typicky jedno parkoviště, nebo úsek pozemní komunikace mezi křižovatkami). Která GPS souřadnice bude požadována?

**Odpoveď č. 13:**

Áno, v rámci prieskumov nie je potrebné sčítať EČV na  účelových komunikáciách a parkoviskách, kde je bariérou obmedzený vstup alebo kde majiteľ nebude súhlasiť s vykonávaním prieskumov. Tieto kapacity však potrebujeme zaznamenať v pasportizácii územia. Zadávateľ poskytne dodávateľovi splnomocnenie pre oslovenie súkromných vlastníkov a toto oslovenie vykoná dodávateľ.

Pri každej EČV je potrebné udávať aj GPS súradnice a čas zaznamenania. Tento údaj je poloha miesta zberu (skenovacieho vozidla, alebo osoby s skenovacím zariadením EČV).

**Otázka č. 14:**

Část D bod 1.5 odrážka 11 Identifikácia a lokalizácia odparkovaných vrakov bez EČV, alebo platnej STK alebo EK, prípadne zjavne poškodených a nepojazdných vozidiel v jednotlivých zónach; nestanovuje konkrétní požadavky na „identifikaci“.

Bude například požadována fotodokumentace s časovým údajem a GPS lokalizaci? Nebo jsou jiné požadavky na formát zpracování této části?

**Odpoveď č. 14:**

Na identifikáciu „vrakov“ bude potrebná priložená fotodokumentácia s časovým údajom a GPS lokalizáciou.

**Otázka č. 15:**

Část D bod 1.5 odrážka 16 Vytipovanie častí komunikácií/parkovacích miest, kde je potrebná nutná oprava;

Prosíme o podrobnou specifikaci stanovení požadavků na vyhodnocení potřebnosti opravy komunikací. Toto může být posuzováno z pohledu možnosti vyznačení vodorovného dopravního značení, stavu krytu pozemní komunikace, souladu komunikace s STN, …

**Odpoveď č. 15:**

Posúdenie stavu komunikácii/parkovacích miest sa skladá z posúdenia povrchu týchto líniových stavieb t. j. výtlky a rozbité obrubníky. Je to potrebné pre vyznačovanie vodorovného dopravného značenia a samozrejme základného komfortu pre budúcich užívateľov, ktorí budú chcieť v oblasti parkovať v rámci parkovacej politiky. Požadujeme: lokalizáciu poškodenia, rozmery poškodenia, poškodený druh materiálu.

**Otázka č. 16:**

Část D bod 1.5 odrážka 18. Grafický pasport všetkých parkovacích miest v zóne vo formáte kompatibilnom s ESRI (.shp);

Prosíme o stanovení základní grafické jednotky výstupu pasportních dat. Jedná se o polygon překrývající souvislé úseky s parkovacími místy a uvedením počtu parkovacích míst v tomto polygonu, případně s dalšími atributy – způsob stání – stávající organizace – případné zvláštní užívání. Nebo je základní jednotkou polygon vymezující jediné parkovací stání s uvedením dalších atributů?

**Odpoveď č. 16:**

Verejný obstarávateľ požaduje ako základnú grafickú jednotku polygón vymedzujúci jedno parkovacie miesto s atribútmi typu parkovacieho miesta (1.normálne – kolmé/pozdĺžne, 2.vyhradené parkovania - ŤZP/iné, 3.nelegálne).

Verejný obstarávateľ si zároveň dovoľuje upozorniť záujemcov o danú zákazku, že v časti D „Opis predmetu zákazky“ súťažných podkladov bola upresnená požiadavka uvedená v bode 1.5 danej časti, a to nasledovne:

„Na základe dodaného zoznamu EČV Magistrát Hl. Mesta SR Bratislavy zistí a anonymizuje majiteľov vozidiel, pričom im priradí atribút (napr. vozidlo z danej zóny, vozidlo z inej zóny v BA v rámci mestskej časti, vozidlo z inej zóny v BA mimo mestskej časti, vozidlo mimo BA, právnická osoba, fyzická osoba...). Dodávateľ tieto údaje použije na prácu s dátami v kategóriách rezident, abonent, návštevník (aj s atribútom pôvodu zón a mestských častí)“. Zmeny sú v súťažných podkladoch vyznačené žltou farbou.

**Verejný obstarávateľ zároveň informuje, že lehota na predkladanie ponúk sa posúva z 29.3.2021 na 31.3.2021 do 13:00 hod.**

S pozdravom

 Mgr. Michal Garaj, v. r.

 vedúci oddelenia verejného obstarávania